Bound 2

Bound 2 הוא סינגל שהוקלט על ידי הראפר האמריקאי קניה וסט בשיתוף הזמר האמריקאי צ'ארלי וילסון , מתוך אלבום האולפן השישי שלו, Yeezus. השיר יצא לאור ב-28 באוגוסט 2013, על ידי חברות התקליטים דאף ג'אם ו-GOOD Music, כסינגל השני מתוך האלבום.

 רקע וכתיבה 
ב-1 ביוני 2013, וסט חשף את עטיפת אלבום האולפן השישי שלו Yeezus, וחשף תצוגה מקדימה של 13 שניות לשיר "Bound 2", שהיה אחד משלושה שירים מתוך האלבום שהוצגו בתצוגה מקדימה לפני צאתו, כשהשניים האחרים היו "New Slaves" ו-"Black Skinhead". השיר נכתב על ידי וסט, בשיתוף עם כותבים שונים, בהם הזמר ג'ון לג'נד והמפיק מייק דין, והופק על ידי וסט ודין, ביחד עם מפיקים שונים. הוא שיר בסגנון ההיפ הופ, אשר מכיל בתוכו אלמנטים של מוזיקת נשמה. מבקרים שונים ציינו כי השיר מזכיר את סגנון ההפקה של וסט ביצירותיו הקודמות. השיר בנוי סביב דגימה מתוך השיר "Bound" של להקת הסול Ponderosa Twins Plus One  ואינטרפולציות מתוך השיר "" של We.

 וידאו קליפ 
ב-16 בנובמבר 2013, נחשף כי וסט יחשוף את הקליפ של השיר בתוכנית האירוח המופע של אלן דג'נרס בשבוע שלאחר מכן. הקליפ, אותו ביים ניק נייט , יצא לאור ב-19 בנובמבר 2013. בקליפ נראית ארוסתו דאז וכיום גרושתו קים קרדשיאן רוכבת על האופנוע של וסט בנופים שונים. נכון ספטמבר 2022, לקליפ כ-99 מיליון צפיות באתר יוטיוב.

 ביקורת 
השיר זכה לשבחים ממבקרי המוזיקה. מגזין רולינג סטון תיאר את השיר כ"אולי השיר הכי נועז שכתב, שלא לדבר על היפה היותר". ג'וליאן קימבל מקומפלקס תיאר את השיר כ"דרך מבריקה לסיים את האלבום" וכתב שהוא "בולט כשיר אהבה – אולי פנטזיה אפלה ומעוותת של שיר אהבה, אבל כזה שהוא יפה בדרך שלו". אוון ריטלבסקי מה-AV Club אמר כי השיר הוא "הומאז' גלוי להפקה המוקדמת והמהירה של וסט, המדמה את נשמת הצ'יפמונק העליזה של The College Dropout". דן בוינובסקי מ-XXL תיאר את השיר כ"גולת הכותרת הרגשית והמוזיקלית של האלבום".

 פרסים ומועמדויות 
שנהפרסקטגוריהתוצאהמקור2013פרסי הווידאו קליפים של אנטווילוידאו ההיפ-הופ הטוב ביותר2014פרסי הווידאו קליפים של MuchMusicהווידאו הבינלאומי של השנה - אמן2015פרס גראמיביצוע הראפ/שירה הטוב ביותרשיר הראפ הטוב ביותר

 מיקומי שיא 

 נתוני מכירות 
מדינהתוארמכירותהממלכה המאוחדת (BPI)כסף200,000ארצות הברית (RIAA)פלטינה ×22,000,000

 היסטוריית יציאות לאור 
אזורתאריך יציאהפורמטחברת תקליטיםמקוראוסטרליה13 בספטמבר 2013רדיו להיטים עכשווייםדאף ג'אם

 קישורים חיצוניים 

 הערות שוליים 

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת רוק-א-פלה רקורדס